Seksuaalfunktsiooni häire

Seksuaalfunktsiooni häire ehk seksuaalprobleem on probleem, mis pärsib täisväärtuslikku seksuaalelu. Seksuaalprobleemi võivad põhjustada nii psühholoogilised kui ka füüsilised (esmased tarbed on rahuldamata või inimene põeb mingit (sugu)haigust) faktorid. Ehkki seksuaalprobleemil pole täpset definitsiooni, saab siiski välja tuua neli punkti, mis viitavad, et ilmselt vajab inimene professionaalset abi: probleem esineb enamikul vahekordadel; probleem on kestnud üle poole aasta; probleem tekitab suhtes uusi probleeme; probleem takistab osalemist seksuaalsuhtes. Küsitleti naisi ja mehi vanusevahemikus 18–59 eluaastat ning selgus, et seksuaalprobleemid on tegelikult tavalised ja laialt levinud probleemid. Leiti, et: 10% kannatab erektsioonihäirete käes ning näitaja tõuseb küsitletud vanusevahemiku lõpus 50 protsendini 16% on kaotanud seksuaalse huvi 30% kaebab enneaegset seemnepurset 8% kaebab hilinenud seemnepurske üle Leiti, et: 33% puudub huvi seksi vastu 24% ei suuda saavutada orgasmi 21% ei tunne seksist naudingut 18% kurdavad kehva lubrigatsiooni ehk märgumise üle 14% tunnevad vahekorra ajal tupes valu Enamus seksuaalfunktsioonihäireid on seotud ihaga, erutusega ja orgasmiga. Ihahäire ehk sugutungi häire väljendub selles, et inimesel ei ole enam loomupärast sugutungi oma partneri vastu. Kusjuures sugutungi kadumist põhjustavad ka muud faktorid, mille puhul ei saa ihahäirest rääkida. Näiteks tuuakse välja vaimsed häired nagu depressioon, samuti mõnuainete tarvitamise tagajärjel või ravimite kõrvalmõjul ilmnenud sugutungihäire. Meestel on erutus otseselt seotud peenise erektsiooniprotsessiga ning naistel vastavalt kliitori suurenimisega. Meeste kõige levinum erutushäire ongi erektsioonihäire, mispuhul räägitakse sageli impotentsusest. Naiste puhul väljendub erutushäire sageli lubrikatsiooni puudumise näol. Orgasmi saavad mõlemad sugupooled, kus meestel kaasneb sellega seemnepurse ehk ejakulatsioon. Naistel väga levinud orgasmihäire on orgasmi hilinemine või hoopis ära jäämine. Meeste suurim probleem seevastu on enneaegne ejakulatsioon, mis noorematel inimestel võib esineda kohe pärast peenise tuppe viimist või lausa enne erektsiooni. Seksuaalhäireid võivad esile kutsuda mistahes vaimsed probleemid, mis ei lase inimesel ennast mugavalt tunda. üleliigne väsimus ja üleliigne stress depressioon sooritusärevus madal enesehinnang süütunne seksi pärast erinevad hirmud varasem negatiivne seksuaalkogemus üldiselt halb tervis suhkrutõbi krooniline kardiovaskulaarne puudulikkus erinevad hormoonihäired maksahaigused neeruhaigused üldiselt esmased tarbed täitmata Libiido vähenemist võivad esile kutsuda alkohol, antidepressandid, antipsühhootikumid, mõned hormonaalravid ja epilepsiaravimid jne. Vaegejakulatsiooni võivad põhjustada antidepressandid, antipsühhootikumid jne. Raj Persaud. (2007). The Mind: A User`s Guide. Lk 223–224. Raj Persaud. (2007). The Mind: A User`s Guide. Lk 223. Raj Persaud. (2007). The Mind: A User`s Guide. Lk 224. Raj Persaud. (2007). The Mind: A User`s Guide. Lk 224–225. Raj Persaud. (2007). The Mind: A User`s Guide. Lk 226. Raj Persaud. (2007). The Mind: A User`s Guide. Bantam Press.||| Vaimne Tervis. (2009). Tõlge eesti keelde Tiia Rinne. AS Pakett.